
SADRŽAJ: 



„Dom i škola”: 

Nj. Vel. Kralj Petar II. — Ministar pro¬ 
svjete g. Dobrivoje Stošović. — Š. : Misli na 
početku školske godine. — Ivan Babić: Na¬ 
še pjevanje. — Odgojno-prosvjetni rad. — 
Naši pokojnici. 

„Dječje kolo”: 

B. Toni: Kamo žuriš, djevojčice? — M. Lo- 
vrak: Dva dana života. — G. Cvitan: Na 
početku škole. — I. Kozarčanin: Mjesec. — 
M. Fućek: Kupalište. — Stric Ivo: Ide vri¬ 
jeme. — Lijepa naša... — Naši najmlađi 
— Zagonetke. — Šale. 


Izdavač i urednik: JOSIP BUTORAC , gradski školski nadzornik, Zagreb, Varšav- 
ska 16, priz. desno. — Godišnja pretplata 25 d. — polugodišnja 12.50 d. — Novac se 
šalje na Fil. Pošt. šted. u Zagrebu, br. ček. raJč. 37.365. 























KALENDAR »DOM I ŠKOLA« 

ZA 1935-6. 

Izašao je i za ovu školsku godi¬ 
nu naš kalendari«. Počeli smo' ga 
razašiljati. Ko ga još nije imao, a 
želi ga nabaviti, ili ko hoće veći 
broj komada nego prijašnjih godina, 
neka nam odmah piše. Kalendar 
zbog svoje praktičnosti i poučno- 
sti kupuju rado đaci, roditelji i 
učitelji. Cijena mu je 2.50 Din. Po- 
vjereniei imaju 0.50 Din popusta za 
troškove i ev. gubitak. Narudžbe se 
šalju na upravu »Doma i škole«, 
Zagreb, Varšavska 16. 

I ove ćemo' godine podijeliti 
mnogo 1 nagrada odgonetačima za- 
gonetaka iz kalendara kao na pr. 
fotoaparate, naliv-pera, satove, 
skije, lopte itd. 

IZ UREDNIŠTVA I UPRAVE 

Kako su nas preklani prijate¬ 
lji i »prijatelji« nagovarali, da sni¬ 
zimo cijenu listu, jer da je pre¬ 
skup i da će se dvostruko bolje 
prodavati, mi smo ih poslušali i 
snizili cijenu na polovicu, ali pro¬ 
da nije bila baš mnogo' veća; oso¬ 
bito su se iskazali neki »prijate¬ 
lji« »Doma i škole«, pa su nasto¬ 
jali da list još slabije ide u njiho¬ 
vu području. Pretplatnici također 
nisu bolje slali novac. List smo 
pojeftinili za 50%, a smanjenjem 
formata uštedjeli smo oko 20 po¬ 
sto; rezultat je za nas bio slab. — 
Stoga smo prisiljeni povisiti pret¬ 
platu od 20 na 25 Din godišnje, a 
pojedini broj odsad stoji 3 Din. — 
Pravi prijatelji i širitelji »Doma i 
škole« neka nam i dalje budu vjer¬ 
ni suradnici i pomagači, neka nas i 
otsada drže kako' su nas i dosad 
držali. Bićemo im zahvalni, a na¬ 
grada će im biti zadovoljstvo, što 
s malo truda i volje podupiru ple¬ 
menitu zadaću našega lista kao' i 
zajednice doma i škole. 


SAVEZ ZDIŠ DAJE ŠKOLSKE 
KNJIGE SIROMAŠNOJ DJECI. 

Savez ZDIŠ u Zagrebu, znajući 
da kod nas ima mnogo siromašnih 
škola i sela, gdje se ne mogu za 
djecu naručiti školske knjige, za¬ 
molio' je ravnatelje i učitelje za¬ 
grebačkih osnovnih škola, da po¬ 
kupe od djece rabljene knjige, ko¬ 
je će se slati u provinciju siroma¬ 
šnoj djeci. Mnogi su to proveli i 
djeca sii rado davala knjige, pogo¬ 
tovo, kad su čula da su te knjige 
namijenjene njihovim siromašnim 
drugovima po> selima. — Gg. uči¬ 
teljice) iz provincije, gdje djeca 
nemaju knjiga, neka popišu najsi¬ 
romašniju djecu i pošalju taj po¬ 
pis Savezu ZDIŠ, Zagreb, Varšav¬ 
ska 16, a ujedno neka navedu raz¬ 
red djece. Knjige su besplatne, sa¬ 
mo treba poštarinu platiti. 



Ko hoće zdrav i mlad biti 
Mora RADENSKU piti 






















ŽIVIO NAŠ MLADI KRALJ! 

Svakomu je udes namijenio njegovu misiju na ovomu svijetu. Nekomu 
je suđeno podnijeti najveće žrtve, udarce i poraze, drugima je zapisano u 
zvijezdama zadovoljstvo, sreća i uspjesi. Ima ih koje obasiplje i sreća i 
nesreća svojim darovima. Nađe se i takih koji se provuku kroz život, da 
niti oni zaoraše dublju brazdu, niti život zape za njih; pa i ovi su imali 
neku misiju na ovom svijetu. Jedni kao da žive zato đa što vise zla načine, 
a drugi imaju upravo nagon da čine dobro .. . 

Nedokučivo je sve to za nas. Je li to po Božjoj volji, je li to fatum ili 
slučaj ili pak rezultat prilika i vremena u kojima živimo. To mi ne znamo. 

Našemu je mladom Kralju sudbina namijenila da već u djetinjstvu 
osjeti najteže udarce. U mladenačkim godinama izgubi na grozan način svog 
uzvišenog Oca. I u svojoj dvanaestoj godini popinje se na vladalački tron. 
Makar On još stvarno ne vlada, ali Njegovo ime, slava i život vec su nera¬ 
zdvojivo povezani sa životom, snagom i napretkom naše države i našeg 
naroda. 

Našem dragom mladom Kralju Petru 11 sudbina je namijenila veliku 
i tešku zadaću, a da će je On dostojno i ispuniti, i to je zapisano na zvije¬ 
zdama, jer inače zašto bi ga sudbina odredila za ovaj poziv! Svi mi znamo 
i osjećamo, sav narod isto ćuti i osjeća, da nam je On u ova teška vremena 
jedina nada i ufanje. Sav se narod okupio oko Njegova prijestolja , spieman 
i u vatru i u vođu za otadžbinu i za svog ljubljenog Kralja, sve dotle, dok 
se on opaše junačkom snagom duha i razuma. A i onda ćemo stajati 
u bojnim redovima oko Njega, vazda spremni na Njegov mig i puni po¬ 
uzdanja u Njega i ljubavi za Njega. 

Ove godine slavimo Njegov trinaesti rođendan i kod svake ove slave 
imamo još jedan osjećaj, a taj je, da nas svaka ova slava sve više približuje 
Njegovoj punoljetnosti, kad će On, kao i Njegov veliki i nepobjedivi Roditelj, 
stajati na braniku naše moćne države. 

ŽIVIO NJEGOVO VELIČANSTVO KRALJ PETAR II! 

NALIVPERA 

VALJA KUPOVATI I POPRAVLJATI 
SAMO KOD STRUČNJAKA 


KRALJ NALIVPERA 


ILICA 39 


NALOZI IZ PROVINCIJE IZVRŠUJU SE TOČNO. 



MINISTAR PROSVJETE G. DOBRIVOJE STOŠOVIĆ 


Naš novi Ministar prosvjete rođen je 
u Brusu, srez kopaonički, 1894 godine. 
Osnovnu je školu svršio u Blacu, srez 
prokupački, a srednju školu u Beogradu. 

Učestvovao je u svjetskom ratu, te je 
po izvršenoj demobilizaciji, krajem 1918 
god., otišao na studije na Ekonomsko- 
finansijski fakultet i to najprije u Lon¬ 
don, a zatim u Kembriđž, gdje je i di¬ 
plomirao 1922 godine. 

Po povratku u domovinu, postavljen 
je za sekretara u Ministarstvu finan- 
sija, a docnije postade i šefom otsjeka. 

Kad se osnovala Privilegovana agrar¬ 
na banka, bude 1929 god. izabran za 
glavnog sekretara. Godine 1931 zauze 
položaj direktora a 1933 god. general¬ 
nog direktora pomenute banke, na ko¬ 
me se mjestu nalazio sve do postavlje¬ 
nja za Ministra prosvjete. 

Za vrijeme službovanja u Ministar¬ 
stvu finansija povjeravane su mu bile 
razne misije u inostranstvu. Tako je 
1926 g. učestvovao kao sekretar naše 
delegacije za regulisanje ratnih dugo¬ 
va u Americi, a 1927 g. nalazimo ga u 
istom svojstvu u Engleskoj. 

G. Stošpvić bavio se i novinarstvom 
posvećujući naročitu pažnju privredno- 
finansijskim pitanjima. Bio je urednik 
»Beogradske ekonomske revije« koja je 
izlazila ha francuskom i engleskom je¬ 
ziku, da što lakše i bolje obavještava 
inostranstvo o našim ekonomskim i fi¬ 
nansijskim prilikama. Uredio je i »Go¬ 



dišnjak Kraljevine Srba, Hrvata i Slo¬ 
venaca« u kome je iscrpno opisan cje¬ 
lokupan naš finansijsko-ekonomski ži¬ 
vot. »Godišnjak« je publikovan i u Lon¬ 
donu na engleskom jeziku u izdanju 
»Nir Ista«. 

Zajednice doma i škole pozdravljaju 
novog Ministra prosvjete i tvrdo vjeru¬ 
ju da će svom snagom poraditi na po¬ 
dizanju školstva i narodne prosvjete 
kod nas. 


MISLI NA POČETKU ŠKOLSKE GODINE 


Posjetili seljaci svoga starog uču V. 
Ljube mu ruku i pričaju o svom selu, 
domu, djeci, blagu, polju, vinogradu, 
starim orguljama, sjećaju se onih koji 
se preseliše u vječnost i tako ostalo re¬ 
dom. Pomislih: kolike srdačnosti i bli¬ 
zine između časnog starca — učitelja i 


seljaka — njegovih nekadanjih učeni¬ 
ka. Kad su otišli seljaci, upitah sijedoga 
učitelja,: 

— »čime ste ih tako čvrste povezali 
uza se? Kako su dobri, plemeniti i ve¬ 
likodušni ti ljudi. Kako osjećaju jedan 
za drugoga, kako su zahvalni — ari- 

stokrate duha. — Odlična karak¬ 
teristika — oduševljeno' će starac — ari¬ 
stokrate duha. — U svojoj sam školi ne¬ 
kada — nastavi starac — pretpostavio 
svemu ostalom kristaliziran je duša, od¬ 
goj duha. O'tstranjivao sam korov i sa¬ 
dio u mlade duše poštenje, plemenitost, 
a naročito socijalan osjećaj — ljubav 
bližnjemu. Sate smo stajali pred pčeli¬ 
njakom i učili kako se marljivošću i po- . 
štenim radom zarađuje svakidanji kruh, 
U stotinu i stotinu primjera vidjela su 
moja djeca kako je priroda bogata i ra¬ 
skošna, kako nam sve daje, nigdje traga 
sebičnosti, a čovjek kruna svega stvo¬ 
renoga, čovjek koji nosi u grudima bo¬ 
žansku iskru da zaostane za prirodom. 
Seosko groblje govorilo nam je živo o 
prolaznosti svega na svijetu i o nepro¬ 
laznim vrijednostima, a to su dobra dje¬ 
la. Samo si toliko vrijedan koliko si po¬ 
mogao svom bližnjem — bratu svom. Za¬ 
laz sunca i zvjezdano nebo magičnom 
silom privlačilo je moju djecu. Fanta¬ 
stične prostorne daljine, milijuni zvije¬ 
zda govorili su jasno mojoj djeci o ve¬ 
ličini Onoga koji je sve stvorio, koji da¬ 
je da mislimo, osjećamo i da ljubimo 
jedan drugoga... Ali, dijete moje, — 
turobno će starac — čini mi se da to 
znanje, taj odgoj kojega sam davao 
svojoj djeci nekada u školi za današnje 
ljude materijaliste nema praktične vri¬ 
jednosti. Danas gdje se preko leševa 
stječu karijere, gdje otima jedan dru¬ 
gome iz usta kruh; kad brat brata mr¬ 
zi, kad se skvrni što je najsvetije, kad 
se izdajstvu i laži podižu spomenici...« 
Ušutio je starac učitelj i gledao zabri¬ 
nuto u budućnost. 

* 


ŽIVILA KONKURENCIJA! 

BUDILICE 38 DINARA 

uz 3-godišnje jamstvo džepni satovi 
željezničarski, Roskopf Nikel - anker 
stroj Din 55 te raznog dragocjenog 
nakita i ostalih satova uz najniže ci- 
jeue. Popravci uz najniže dokazane 
cijene. 1 šlifano staklo Din 2.— ka¬ 
zalo Din 3.—, čišćenje Din 20.— veći 
popravci Din 25 dalje, uz 3-godišnje 
jamstvo. Roba se šalje uz pouzeće.— 

Tražite besplatno cjenike! 

RUDOLF HRNČIĆ, Vlaška ulica 13 


Sij edi učo nij e više među živima, ah 
njegove riječi duboko su mi se usjekle 
u dušu. Kadgod stupim među djecu, 
sjetim se starca i njegove škole. 

Da, njegova škola poštenja, razvija¬ 
nja plemenitosti, socijalnog osjećaja, 
razvijanje duha; odgoj duhovnih aristo¬ 
krata, duhovne elite — da, ta škola 
morala bi biti uvijek savremena, ak- 
tuelna. 

Moguće u prevelikoj revnosti da što 
više pružimo djeci znanja, da savlada¬ 
mo građu (materijal) često zanemaru¬ 
jemo baš onu najvažniju i bitnu stranu 
škole — odgoj duha i srca. Brojimo ko¬ 
liko smo napisali vježba, diktata, zada¬ 
ća, koliko imademo geometrijskih slika, 
slika slobodnog crtanja; koliko je izra¬ 
đeno ručnog rada, koliko je bilo prire¬ 
daba i nastupa, što li se sve strpa u te 
male glavice. Sav taj materijal kao da 
zatvara dječje duševne ventile. Dijete 
prima taj materijal i opet ga daje pre¬ 
ma potrebi i zapovijedi, a o sebi, o svo¬ 
joj unutrašnjosti, o svome životu šuti. 
Zato nema vremena, mora se svršiti 
građa. Sve je to kao neko prebacivanje 
vreća iz jednoga magazina u drugi, a da 
neznaš sadržaja, škola fabrikacije, me¬ 
hanizacije, a ne škola duha i odgoja. 

Obradili smo s djecom po svim pro¬ 
pisima radne škole zadatak: ugljen, ži¬ 
va i njeni spojevi; četvorne mjere; iz¬ 
računavanje površine, opsega; ^ zanosno 
smo govorili o historijskim ličnostima, 
a moru i lijepim krajevima naše domo¬ 
vine. Djeca nam odlično znadu sve vrsti 
riječi, nađu u štivu svaki prilog i prije¬ 
dlog, pjevaju deklamuju itd. Svaki puta 
vraćamo se iz škole kući zadovoljni: iz¬ 
vršili smo svoju dužnost. 

Naveče pak susrećemo naše mališa¬ 
ne na ulici gdje prodavaju žnirance, po- 
biraju čikove, nude cvijeće, stoje pred 
Mnom i slastičarnama da iznude od 
prolaznika koji dinar; klatare se, psuju, 
ismijavaju roditelje i učitelje. A što sve 
čuju od svoje okoline, što čitaju i što 
gledaju u kinu? Jedna strahota! 

Za njih je škola nešto drugo, dom 
dnigo, život drugo. Za svaku tu insti¬ 
tuciju imadu drugo lice. Kad dođu u 
školu jedno lice, u domu drugo, a na 
ulici pravo. Maskiraju se prema potrebi 
i prilikama. 

Sve nas to zabrinjuje, naročito nas 
učiteljstvo na periferiji grada. Zar se tu 
nebi dalo što učiniti i pomoći? 

Kako bi bilo da kao odgojitelj polu¬ 
godišnje ispitujem svoju savjest i sam 
sebi položim račun. Koliko sam posje¬ 
tio domova moje djece; koliko sam spri- 

ječio sablazni i ćudoredne propasti da¬ 
jući roditeljima savjete i opomene; je¬ 
sam li vodio o tom brigu kako kod kuće 
dijete živi, je li gladno, kako se s njim 
postupa, što sve vidi i čuje u domu. Nije 
li moguće zapalo u loše društvo. Ne tje¬ 
raju li ga roditelji na prosjačenje i ulič¬ 
no iznuđivanje. Jesam li roditelju — 
ako mi je bilo moguće — našao zaradu 
da može na pošten način zarađivati 
kruh sebi i djeci svojoj. Jesam li na ve¬ 
like blagdane i svece mislio na sirotinju 
svoju; pohađao u bolesti. Koliko sam 
nastojao da iskorijenim kradju u svom 
razredu i odgojim pošten elemenat. Je¬ 
sam li nastojao da ucijepim u dušu dje¬ 
teta odvratnost protiv kletve, psovke i 
bestidnih razgovora. 

Za takav postupak i rad ne treba po¬ 
sebnog studija, ni novaca, ni odviše 
vremena, ali mnogo srca i ljubavi pre¬ 
ma bližnjemu. Daj toplu riječ, pleme¬ 
niti savjet, moralnu pomoć. Udesi sa 
djecom razgovore od srca k srcu. 

Od velike je važnosti i potrebe, baš 
u današnje doba, da odgojitelj budi u 
srcu djece osjećaj za drugoga. Opažamo 
da djeca često iz neke surovosti trgaju 
nemilosrdno glavice cvjetova, ruše 
ptičja gnijezda i muče životinje. Ako 
djecu uvijek i uvijek upozoravamo da 
je svake biljčice šteta, jer povećava lje¬ 
potu prirode i da trpi, ako ju nepotreb¬ 
no^ uništavamo, i ako mu dokažemo da 
i životinja osjeća boli, tako ćemo mu 
polako ucijepiti osjećaj i samilost za sve. 

Najviše ipak učinimo s dobrim pri¬ 
mjerom. Roditelji i odgojitelji dobra sr¬ 
ca i socijalnog osjećaja bez govora od¬ 
goje svoju djecu za ljude koji će rado 
pomoći siromahu, iznemoglim, starcima 
i onda, ako će tom prilikom morati i 
sami sebi nešto uskratiti. 

Kako su nas iznenadile jednoga da¬ 
na one bijele cedulje sa crvenim slovi¬ 
ma na zagrebačkim tramvajima: »Lije¬ 
po je.kad mladež prepušta sjedalo sta¬ 
rijima ili potrebnijima«. 

Svi smo to odobravali, a kad smo se 
dublje zamislili, morali smo konstatira¬ 
ti kako je žalosno da su se uopće mora¬ 
le te cedulje izvjesiti kraj tolikoga na¬ 


pretka i kulture roditelja i učitelja, 
kraj tolikih modernih škola, prokušanih 
metoda. Te su cedulje moralna pljuska 
za sve one u čijim je rukama naša mla¬ 
dež. A još je žalosni je da naša mladež 
i dalje sjedi (često u pratnji roditelja) 
— unatoč naročitih cedulja — i pusti 
da kraj njih stoje bolesni ljudi, majke 
s djecom, starci i starice. Tu se ne radi 
o pomanjkanju znanja (toga je puna 
njihova glava), već o pomanjkanju 
osjećaja, pomanjkanju finoće du¬ 
ha. 

Koliko imade prilike u školi da se 
razvije soci j a Ini osjećaj. Treba 
djecu poticati da se natječu u ljubavi 
i susretljivosti, da osjećaju jedno za 
drugo i da taj osjećaj prenose na ulicu. 
Neka pritrče u susret starcu i starici i 
odvedu ih s jedne strane na drugu, po¬ 
mognu im nositi teret, podignu ako što 
padne, otprate do kuće i stotinu sitni¬ 
ca koje opaža plemenito i osjećajno 
srce. A kod kuće, gdje je više braće i 
sestara, pogotovo je potreban osjećaj 
jedno za drugo. To*je ujedno izvrsna 
škola gdje se otstranjuje sebičnost, se- 
beljublje, surovost, a goji veliko srce, 
koje od svoga, obilja dijeli drugima. Ta¬ 
ko će djeca brzo uvidjeti da su* socijal¬ 
na bića, da trebamo jedan drugoga; i 
ako se radujemo zajedno da se mora¬ 
mo i žalostiti zajedno i pomagati u času 
nesreće. 

Naučimo djecu da posjećuju rado 
svoje bolesne drugove, a siromašne pak 
da u dogovoru sa starijima pomognu. 
Neka se natječu u dobročinstvima, a 
naveče neka ispituju svoja mala srca: 
jesam li danas učinio kakvo dobro dje¬ 
lo? Sama će djeca ovako iskusiti da se 
pravo prijateljstvo pozna u nesreći i 
bolesti. 

Ucijepimo im duboko u dušu spozna¬ 
ju: da je sebičnjak koji vidi samo sebe 
i živi za sebe najodvratnija pojava u 
ljudskom društvu. 

Upravo je zato stvorena organizacija 
»Zajednica doma i škole« da odgojitelji 
i roditelji stoje u srdačnim odnošajima 
i da zajednički porade svim silama oko 
odgoja i duševnog izgrađivanja buduće¬ 
ga čovjeka. 


Veliki izbor goblena, ručnih radova 
sviju tehnika. Specijalni odio narodnih 

uzoraka za škole. DMC artikli, vuna, 
svila i sav ostali materijal DMC. 


PFAFF šivaći strojevi 

A. WANJEK, ZAGREB 

Ilica broj 44 

Zamislimo' se u to i učinimo sve da 
uzgojimo moralno zdravu generaciju. 
Solidno je znanje potrebno, ali bez mo¬ 
ralne i socijalne baze može samo da 
škodi. Dakle ne budimo samo učitelji, 


već i odgojitelji. Neka se ne dogodi da 
nam i u buduće putem štampe predba¬ 
cuju: ne treba učitelj stvu akademske 
izobrazbe već više savjesnosti. 

Zagreb Š* 


NAŠE PJEVANJE 

(PREDAVANJE S VIDOVDANSKE ZAKLJUČNE ŠKOLSKE SVEČANOSTI U RA¬ 
DIOSTANICI NA DJEČJEM SATU 27 VI 1935 GOD . DRŽ. MUŠKE NAR. OSNOVNE 
ŠKOLE DAVORINA TRSTENJAKA U ZAGREBU). 


Najstariji pedagozi unose u progra¬ 
me svojih škola, višega, onda i nižega, 
stupnja muziku kao obligatan predmet. 
Unose je, jer spoznavaju i uviđaju nje¬ 
zinu djelotvornu moć u odgoju djece, 
u odgoju mladeži. Pjevanje, taj najizra¬ 
ziti j i i najljepši izražaj ljudske duše, 
najnaravnija i naj izraziti ja grana mu¬ 
zičke umjetnosti, — zove se i vokalna 
muzika ili vokalna glazba, — pobjeđuje 
instrumentalnu glazbu, ulazi, ali i osta¬ 
je u elementarnim, pučkim, osnovnim 
školama. U srednjim školama danas 
ostaje kod nas još u prva dva razreda, 
da učenici steku elementarne muzičke 
pojmove teorijske, a onda se prepušta 
ambicioznijim učenicima i učiteljima 
glazbe, da si osnivaju i sastavljaju pje¬ 
vačke, pa i instrumentalne (tambura¬ 
ške, gudalačke i dr.) zborove, stalne ili 
prigodne, učeći pjevanje i razne instru¬ 
mente privatno ili u glazbenim ško¬ 
lama. 

U programu narodnih škola, osnov¬ 
nih i viših, zauzelo je pjevanje časno 
mjesto među predmetima vještina, a 
po nastavnom planu ima da se radi 
dvaputa po pola sata na tjedan. Kad 
se uzme da pjevanje treba da prati 
malone svaki nastavni predmet i da 
se pjeva iza težega školskog rada — za 


odmor — onda su dva polusata za uče¬ 
nje dosta, pogotovo, ako je dom učinio 
svoje. 

Naš je narod od naravi glazben. To 
svjedoči more narodnih popjevaka i 
melodija, stvaranih i u najtežim časovi¬ 
ma narodnog života, i stvaranih u sva¬ 
kom, pa i najmanjem zakutku velike 
naše Otadžbine; to svjedoči i činjeni¬ 
ca da je i kod kuće stenjući u jarmu 
tuđinskoga gospodstva i po svijetu pu¬ 
tujući za radom, ili i ratom gonjen, po¬ 
kupio mnoge popijevke drugih naroda 
i presadio ih u sebe, te nije čudo, da 
ih dosta drži za svoje rođene; to svje¬ 
doči stvaralačka snaga naših starijih i 
mlađih muzičara. 

Kada je tako, zar se mogu uzeti 
ozbiljno česte isprike da djeca nemaju 
sluha, da nemaju glasa, pa da se ne 
može da pjeva ni kod kuće, ni u školi? 
Zdrava djeca imaju sluh. Izuzetaka 
može da bude, ali vrlo malo. Izuzeci 
su djeca s kakvim tjelesnim ili dušev¬ 
nim defektom, pa i djeca takvih rodi¬ 
telja, hoću da rečem, mamica koje 
neće ili ne mogu da uspavljuju pjes¬ 
mom svoju djecu kad su malena i ne¬ 
maju vremena da im pripjevkuju u 
predškolsko njihovo doba. Pa i takva 
imadu i glas i sluh. Kako bi drukčije 


A V na .i nov Ui specijalitet, koji se upotrebljava u svima slučajevima malokr- 
» vnosti, bljedobolje i opće slabosti, koje se pojavljuju kod ljudi, žena i djece. 

VI^VTTAT otvara apetit (dobru volju za jelom) i oporavlja svakoga, kome je bilo kakova 
▼ ▼ AAitil bolest narušila zdravlje. 

VISVITAL je za one ljude, žene i djecu, koji su uslijed raznih bolesti postali malokrvni i 

Za osjetljiv napredak i vidljiv uspjeh k zdravlju potrebno je da se potroše jedna do dvije 
boce likvidnoga Visvitala po 250 gr. i jedna bočica sa 50 komada Visvital pilula. Za liječenje sa oba¬ 
dva originalna Visvital preparata u isto vrijeme ima da se držimo upute, koja je priložena svakoj 
narudžbi. 

U ljekarnama se dobiva likvidni Visvital u bocama, od 250 grama po cijeni Din 30—, a 50 
Visvital pilula po cijeni od Din 34.—. 

Originalne Visvitale proizvađa- MR - B * BOGDANOVIC, APOTEKAR ZAGREB, LANGOV TRG 3. 

Vlasnik farm. kem. laboratorija »Vis Vit« 

Poštanskim pouzećem razašilje: Ljekarna Praunsperger, Zagreb. (Ogl. reg. S. Br. 3216/35). 

GODINA 5 


ZAGREB, RUJAN 1935 


BROJ 1 


Kamo žuriš, djevojčice? 

Djevojčice mala, 
kamo žuriš tako, 
a prije si išla 
obično polako 9 

Odgovara Ijud’ma 
djevojčica mala: 

Došla doba zbilje, 
presta pusta šala. 

Eto knjige bijele, 
eto i tor baka, 
evo i od mene 
novajlije — đaka! 

Samobor BOGUMIL TONI 

DVA DANA ŽIVOTA 

Iz života trećeg ce razreda jedne zagrebačke škole. 

Još mjesec dana prije iz.leta, rekao ski otar, da vidite planine, koje probi¬ 
je učitelj trećeg ce razreda jedne škole jaju nebo svojim vrhovima, a možete u 
sa zagrebačkog predgrađa svojim đa- selo, u moje rodno selo, tamo na cesti 
cima: v između Bjelovara i Daruvara. Idemo li 

— Svršena je stvar. Na izlet se ide. u moje rodno selo, zađržaćemo se tri 
Ali nije još utvrđeno kamo. Možemo na dana na putu. 

more da ga vidite prvi puta u životu, i — Idemo u Grđevac! Molimo vas, 
da se u njemu okupate. Možemo u Gor- povedite nas u vaše rodno selo. Idemo 

na selo. Idemo na tri dana od kuće! — 
Vikali su, molili su i opkolili su đaci 
učitelja i oči im sjahu, lica su vedra i 
sretna, dišu užurbani je i srce im bije 
burno. Zanimaju se kada se ide, jer su 
nestrpljivi. Treba učitelj, sad na, kazati 
samo jednu riječ: Bježimo! I oni su 
spremni, da krenu s njim odmah iz 
škole na željezničku stanicu i da otpu¬ 
tuju iz velikog grada kojeg sunce ne¬ 
milosrdno žeže; da bježe iz prašnih i 
tijesnih uličica predgrađa u kojem sta- 


»Vlak je otišao pred jednu minutu«. 
»Zar i učitelj s đacima?« »Jest, jest! 
Ot putovahu svi veseli i pjevajući!« TJe! 
Ne! To se ne smije dogoditi! Takva se 
žalost ne bi mogla preživjeti. 

Na Jelačićevu trgu uhvatio je uči¬ 
telj ipak neki zalutali tramvaj. Uskoči 
u njega. Odahnu i briše znoj koji s nje¬ 
ga ćurkom curi. U prednjim kolima 
tramvaja smiješe mu se dva đaka. Vidi 
se na njima da su sretni što su učitelja 



Jecam se vrši 


nuju; da bježe odmah u pitomo i na¬ 
predno rodno selo njihova učitelja oko 
kojega se prostiru guste hlađovite bje¬ 
logorične šume beskrajno duge i širo¬ 
ke; u selo, koje leži u moru žutog, te¬ 
škog zrnatog žita i kraj divnih livad- 
nih zelenih sagova dugih i širokih; u 
selo, iz kojeg krovovi kuća, staja i štag- 
ljeva izviruju iz pravih šuma plemeni¬ 
tog i raznovrsnog voća. 

Konačno je došao taj dan. Bilo je 23 
lipnja. Nedjelja poslije Tijelova. Tjelov- 
ske procesije šeću na sve strane veli¬ 
kim gradom. Promet u glavnim ulicama 
zatvoren. Tramvaji stoje i ne prevažaju. 
Učitelj i njegovi đaci nisu na to raču¬ 
nali. S dalekog predgrađa jurili su kao 
mahniti s uprtnjačama na leđima na 
Glavni kolodvor. Udarali su u prolaz¬ 
nike bez »parđona«. Trčali nepropisno 
preko ulica^ Presi jecali (bu procesije. 
Htjedoše duše izgubiti i noge polomiti! 
Zamislite si ovo: čekaš već mjesec dana 
na taj izlet. Maštaš o čarobnom učite¬ 
ljevu rodnom selu trideset dana i tri¬ 
deset noći, a onda dojurio u trku na 
kolodvor i tamoi ti hladnokrvno kažu: 


otkrili. Dakle, spašeni su. Učitelj je još 
tu. Vlak nije bez njih otišao. 

Ispadoše iz tramvaja. Trče prama 
kolodvoru. Hrpa đaka čeka pred kolo¬ 
dvorom. Kad spaziše učitelja, jure pred 
njega: 

— Dobar dan! Dobar dan! 

Veliki kolodvorski sat digao usprav¬ 
no gore obe kazaljke i kao da prijeti: 
što je s vama? Gdje ste?! Još malo i 
skoro bi zakasnili! Zar vi ne znate da 
vlakovi nikoga ne čekaju?! Podne je, 
evo, već prošlo! 

Učitelj juri na blagajnu po karte. 
Onda na peron, da znade kuda će smje¬ 
stiti svoje male izletnike. Vremena je 
samo još nekoliko minuta. Učitelj se ne 
dospije porazgovoriti s majkama, koje 
su dopratile svoje dječake. Imale bi one 
njega koješ.ta zamoliti, kao: da im dije¬ 
te ne pije vruća grla hladnu vodu; da 
ne jede u selu zelena voća; da prije 
spavanja ide na klozet, jer imade slab 
mjehur i tako koješta. I sve bi to tre¬ 
balo čuti i sve bi to trebalo zapamtiti, 
ali nema vremena! 

— Zbogom! Zbogom!! Sretan puti!! 
I đaci i učitelj sjedaše u dugi, širok i 
zračan vagon brzog vlaka. Baciše uprr- 
njače s leđa, baciše kapute, padoše na 
klupe i odahnuše. Tu se tek ustanovilo, 
da Drago i Višnjevec nisu došli. Drago 
i neće doći, jer se razbolio. Siromah, a 
najviše se tom izletu radovao! Onaj 
drugi može svaki čas doći! Njegov je 
stan najdalji od kolodvora. Još dvije 
minute i vlak polazi. Još jedna minuta! 
Još pola minute! Eno-, Višnjevca!! U 
posljednji čas! Vlak kreće. Ostavlja go¬ 
leme kuće, srednje kuće i more niskih 
kućica istočne periferije. Ostavlja Mak¬ 
simir i aerodrom i plovi, divno plovi 
nizinom, preko livada, polja i pašnjaka. 
Tra-tata! Tra-tata! Tra-tata! 

Križevci! Križevci! Odavde drugim, 
sporim vlakom do Bjelovara. Sve ljep¬ 
še i bujnije šume. Sve plodnija polja i 
sočnije livade. 

Bjelovar! Treba preći opet u drugi 
vlak. Svega šest sati vožnje imade do 
Grđevca. se zabušio u nepregled¬ 

no more žita, koje je počelo žutjeti. 
Usred polja mali hrastovi gajevi. Polja 
se svršavaju livadama. Iza livada be¬ 
skrajne šume, koje su prekrile ravnice 
uz riječice, a penju se i na brda, te se¬ 
žu čak tamo do Bilogore, do Moslavač¬ 
ke gore i do Požeških planina. Trčkaju 
po njima i vitke srne, a zaleti se kat¬ 
kad i ponosni jelen. 

Vlak reže pitome šume i siječe žitna 
polja. Prolaze sela: Galovac, Kokinac, 
Severin, Bulinac. Evo Pisanice i, iza nje, 
iza šume je obećano selo. Sad dolazi 
cilj! Vlak ostavlja Pisanicu i spušta se 
strelovito, niz brdo, kroz mladu blista¬ 
vu šumu u dolinu Slatkog Potoka. Sla¬ 
tki Potok! Veliko selo i njegova djeca! 
Zar će vidjeti i mlin Družbe Pere Kvr 7 
žice?! 

Veliki Grđevac!!! Tu smo. Na kolo¬ 
dvoru mnogo znatiželjnika. Đaka cijela 


SPECIJALNA TRGOVINA RUČNIH RA¬ 
DOVA I C. M. S. PRIBORA 

KUREŠEVIĆ- ZAGREB 

Pavla Radića ulica 5 — Telefon 2005 
Preporučujem bogati izbor vune, svile, 
konca, školskog pamuka, naveza, jute, — 
Stramina kongrea, staro-njemačko platno 
itd., te sve, što učenice trebaju UZ ZNAT¬ 
NI J > « 0PUST - — P^ebni odio za PRECR¬ 
TAVANJE (VORDRUCK) endlanje, ažuri¬ 
ranje, vezenje itd. 

RAZGLEDAJTE MOJE IZLOGE! 


Na početku škole 



Din, don... 
javlja zvon 

preko brda, preko dola, 
počela je škola. 

Ostanite, đaci mali, 
kraj je igri, kraj je šali, 
škola zove 
svoje sokolove. 

Otvara vam vrata 
puna srca, zlata. 

Nauk zlatni nudi 
da budete ljudi, 
dobri i valjani, 
poštovani... 
koji će kroz život 
znanjem sjati 
i blistati 
i na ponos biti 
i mami i tati. 

Vodice kod Šibenika 

GABRIJEL CVITAN 


četa. Tu su braća njihova učitelja i gr- 
đevački učitelj Boro je vic. On, živ, ne¬ 
umoran daje odmah upute: Djeca će 
biti na potpunoj opskrbi u kućama 
obrtnika, trgovaca, gostioničara i dru¬ 
gih. Još bi se toliki broj djece mogao 
smjestiti. Stanovi su se našli u sedam 
minuta. S malo riječi, bez velikih molbi. 
Djecu primaju od srca. Biće udobno na¬ 
stanjeni, biće ugošćeni. A što je glav- 

no, ne predaleko. Svi u sredini sela. Da 
budu na okupu. Ni jedan đak neće spa¬ 
vati sam u tuđoj kući, da se ne osjeti 


i 



Preko žitnih polja 


osamljen. Biće nastanjeni po dvojica, 
trojica i četvorica. 

Dakle, sve u redu, u najboljem redu, 
odlično i upravo sjajno! A kad se spu¬ 
stila večer, okupio je učitelj svoje đa¬ 
ke, da održi s njima dogovor: 

—■ Dečki! Sad ćemo se rastati. Od- 
vešćemo vas u vaše nastambe. Uprite 
sve sile, da izdržite do kraja kao uljud¬ 
ni, skromni, uslužni i pametni dječaci! 
Ne škrtarite s riječima: »molim«, »hva¬ 
la« i »izvolite«. Ne budite za stolom la¬ 
komi, ali ne ostajte niti gladni! Ne uzi¬ 
majte tuđih stvari, jer ću od stida u 
zemlju propasti! 

— Ne bojte se! Bićemo fini, koliko¬ 
god umijemo. Bićete vi i naši ugostite¬ 
lji snama zadovoljni. 

Sada su, umorni od puta, odvedeni 
po kućama. Gostoljubive domaćice su 
vodile i učitelje u sobe, određene za 
djecu iz Zagreba. O, kako gospodski bi¬ 
jahu te sobe udešene! Velike, zračne, s 
cvijećem, ćilimima i krevetima s kao 
snijeg bijelom posteljinom i s jastuci¬ 
ma od čipaka! 

Kad je učitelj predao u ruke gospo¬ 
đama djecu, sad je tek odahnuo i smi¬ 
rio se. Prije spavanja nije mogao sve 
posjetiti. Navratio se samo u .jednu ku¬ 


ću. U dvorištu zastade u čudu i uđivlje- 
nju. Vani je prostrta prava carska tr¬ 
peza. Svi ukućani su za stolom, ukusno 
i bogato prostrtim. Pojeli su već poha¬ 
no pileće pečenje i sada se slade pitom, 
žvaču slatko mali Zagrepčani kolač i 
ugodno čavrljaju s prijaznim svojim 
ugostiteljima. Gospođa veli učitelju: 

— Poslije večere će naši mali gosti 
da se proigraju s našom djecom. Onda 
će dobiti kavu prije spavanja. Iza toga 
će se oprati i ići spavati. — Pri tom je 
gospođa ogrlila svoje male goste i uči¬ 
telju se oči zališe suzama. On jedva 
prozbori: 

— Hvala! Srdačna vam hvala! Laku 
noć, mali moji! 

Kad je pala ljetna noć na krovove 
sela, otišao je učitelj u jednu kuću, da 
vidi, kako spavaju tamo nastanjeni đa¬ 
ci. Domaćica, puna topline i srdačnosti, 
dade mu svijeću, i on uđe u njihovu 
sobu. 

j— Dobro veće! — ciknuše đaci pri¬ 
gušeno, kad ugledaše učitelja, proviriv 
glavama ispod popluna. Učitelj sjede na 
postelju. 

— Kako vam je? — pita ih on. 


* 



Kod mlina Novaje 


— Sjajno! Amerika! To se nismo ni 
u snu nadali, časte nas kao na Božić. 
Vole nas. U Grđevcu su ljudi ljubazni. 
Ovdje nije niko gladan. Svi imadu širo- 

ka dvorišta, velike vrtove i duga i ne¬ 
pregledna polja. Da nam je ovdje osta¬ 
ti mjesec dana! Da mi je ovdje stalno 
živjeti! Kazaću tati, neka proda kućicu 
nal Trešnjevki i neka kupi ovdje mali 
posjed, travno dvorište, gusti voćnjak, 


osjećaju ljudima. Srce im je razigrano. 
Duša im pjeva. Ne spava im se. Burno 
im se po unutrašnjosti kovitlaju ovakve 
misli, i osjećaji: Neka ostane učitelj i 
čuje dalje, da sazna što misle i osjeća¬ 
ju. Grlili i ljubili bi oni cio svijet. Osje¬ 



ti ciganskom logoru 


malo polje i livadu i jednu kravicu s 
teletom... 

I tako bi oni učitelju pričali do po¬ 
noći. Do jutra. Pokazuju mu nijemo pr¬ 
stom na pripravljeni umivaonik, svježu 
vodu i na bijele ručnike i veliki sapun. 
Glade čipkaste jastuke i vezene navlake 
na poplunima. Upozoruju učitelja na 


tili su se ljudima. Probudio se u njima 
čovjek. Tamo u predgrađu velikog gra¬ 
da sve je tijesno, prašno, vlažno, mrač¬ 
no, tužno i bijedno. Oni su tamo gusti, 
zatvoreni, umorni i žalosni. Ne vraćaj¬ 
mo se nazad! Ostanimo ovdje! Primi¬ 
čemo se za plotove i nećete nas moći 
otrgnuti. Ogrlićemo voćke i žive nas 



Na kolima u berbu jagoda 


sav komfor. Pod krevetom je čak i noć¬ 
ni lončić! čovječe! Pa ti ih ljudi ne¬ 
očekivano dočekaše! Kad dođu kući, 
imaće majci pričati tri dana i tri noći 
i još neće sve ispričati. Ovdje su oni do¬ 
čekani! Tu su oni ugošćeni! Ovdje se 


nećete odvući. Ogrlićemo naše domaćice 
i plakaćemo, da će i kamen prosuziti. 
A zar nećete tugovati za majkom, ocem, 
braćom i sestrama? Mislimo i na njih. 
Neka i oni dođu. Zašto su bježali sa se¬ 
la u tijesne kuteve velikog grada i da 

budu ondje najviše sluge i dvorkinje 
bogatih ljudi? Zašto ne ostadoše u se¬ 
lu, jer ovdje se živi slobodnim životom! 
Neka dođu i oni za nama! Naći će se za 
sve mjesta pod ovim širokim nebom i 
pokraj ljudi dobra srca. Učinite, učite¬ 
lju, što možete za nas! Mi smo se ovdje 
osjetili ljudima. Mi ovdje tek živimo!! 

Prvu noć su izletnici prespavali bur¬ 
no sanjajući zbog umora i raznih uti¬ 
saka. U kući učiteljeva mlađeg brata 
spavao je i učitelj pod istim krovom s 
četvoricom svojih đaka. Bili su tu bo- 



Berba jagoda 


lesnici okupljeni: Tomislav i njegova 
dva prijatelja i Jurica sa Selske ceste 
broj 106, koji je došao već u selo od ku¬ 
će otečenom nogom. Odmah sutradan 
ujutro strpao je brat učiteljev Juricu na 
motorbicikl i odvezoše ga liječniku na 
malu operaciju. Učitelj Borojević mu je 
kod liječnika prikliještio ruke i noge i 
liječnik je razrezao otok. Mali vrisak i 
operacija je svršena. Jurici je noga za¬ 
vezana. Liječnik ne traži naplatu od 
đaka izletnika i operiranog Juricu voze 
zdravog nazad. On može sada pješačiti 
s ostalim drugovima! Svi su zbog toga 
vrlo veseli, a on sam najviše! 

Sad zauzeše sve stolove u gostioni. 
Da piju? Da lumpaju? Ne. Birtija je na 
po sata izgledala kao škola. Đaci izlet¬ 
nici su pisali roditeljima u Zagreb do¬ 


pisnice, kako su sretno stigli, kako su 
veseli, jer im je tu vrlo lijepo. 

Iza toga posjetiše jednog naprednog 
seljaka, da vide njegovu krasnu simen- 
talsku stoku. Tu vidješe i vršenje do¬ 
zrelog ječma. Z adi više se strojevima, 
koji sami odbacuju na jednu stranu 
slamu, na drugu stranu pljevu, a na 
treću čisto zrno koje se ruši u vreće. 

Odavde krenuše preko dugih i širo¬ 
kih žitnih polja i livada, i kroz mladu 
i vitku hrastovu šumicu u vodenicu, u 
mlin Novaju. Tu su se sunčali, pecali 
ribe i kupali, široki je šurina odnio re¬ 
kord u plivanju. Preplivao je cijelo je¬ 
zero pred mlinom. 

Poslije podne, poslije carskog ručka, 
glumačka trupa đaka izletnika odigrala 
je besplatnu predstavu »Robinzone« 
pred svom grđevačkom školskom dje¬ 
com u jednoj dvorani za predstave i za¬ 
bave, a onda se otšetaše u divnu sjeno- 
vitu i pitomu šumu uz Slatki Potok. Na 
ciglani promatrahu kako se radi cigla 
i crijep, a htjedoše tu razgledati i rad 
pčela u uzornom pčelinjaku, ail ih, ona¬ 
ko znojne i ugrijane protjeraše pčele iz 
svojega grada. Da nisu odmah pobjegli, 
bili bi svi izbodeni i došli bi otečeni na¬ 
trag u Zagreb. 

U šumi posjetiše cigansku naseobi¬ 
nu i zgroziše se nad strašnim zaostalim 
životom Cigana koji živu kao pravi div¬ 
ljaci i hrane se uglavnom uginulim svi¬ 
njama iz sela. 

* Poslije toga izleta večera. Obilna ve¬ 
čera. Poslije večere imade mala glumač¬ 
ka trupa opet dužnost. — Predstavljaju 
svoje »Robinzone« za odrasle. Predstav¬ 
ljalo se odlično u dvorani, punoj publi¬ 
ke, premda je bio ponedjeljak! Tomi¬ 
slav, koji glumi glavnu ulogu, promu- 
kao je, ali on neda da predstava pro¬ 
padne. Upinjao se cijelu večer i prona¬ 
šao neki trbušni govor. 

Onda poslije predstave slatko spa¬ 
vanje, koje je uznemirivala tuga, što 
će boravak ovdje trajati još svega jedan 
dan! 

Sutradan ujutro čekaju ih na cesti 
dvoja duga kola. Krasni konji! Dugi put 
pred njima! Pozvao ih je na berbu ja¬ 
goda u šumu učitelj Đurđenić iz susjed¬ 
nog sela, iz G. Kovačice. Gusto su đaci 
nabiti u kolima i dugo se voze. Kasaju 
konji. Trče u galopu. Jedna kola iza 
drugih. Ustaju đaci u kolima i naperili 
ruke, kao da pucaju jedni na druge re¬ 
volverima: Pu! Pu! Tu! Tu! Kao u fil¬ 
movima s divljeg zapada, 

U Gornjoj su Kovačici. Odlaze pje¬ 
šice u berbu jagoda na brdo Bilogore. 

Svaki. nosi lončić. Mali drugovi Kovači- 
čani ih vode. Užitak je brati crvene i 
slatke jagodice svojini prstima ispod 
panjeva, na^ kojima se sunča zmija i iz 
visokog drača, iz kojeg skače prestrašen 
zec! Oh, kako je tu lijepo! Visoko, ši- 


v — Zahvalićemo se. — Rekoše suznim 
očima, koje nijemo pitahu: Zar zaista 
već idemo nazad? Nema li načina, da 
ostanemo još? 

I, kad je ujutro rano vlak vozio na¬ 
trag prama Bjelovaru male izletnike i 



Ručak u hladu bukve 


roko i prostrano! Gladni su. Prestaju 
brati jagode. Sjedaju u hlad krošnjate 
bukve i jedu suhu hranu, koju su po¬ 
nijeli iz Grđevca. Ugostitelji ih opskr- 
biše: mesom, salamom, sirom i kolači¬ 
ma. Sunce žeže. Sparina je. Sada na vo¬ 
du! Na izvor usred žitnog polja, pa sr¬ 
či i srči ledene vode s izvora! Slast, 
prava slast! 

A popodne? Još uvijek u Kovačici, u 
hladu pod širokim orahom, na divnom 
travnom školskom dvorištu. U četiri sa¬ 
ta nosi gospođa učiteljeva petnaest li¬ 
tara izvrsnog kiselog mlijeka i nekoliko 
domaćih hljebova, u krušnoj peći peče¬ 
nih. Opet novo uživanje i slatko mljac¬ 
kanje. 

A poslije toga, predveče, opet divna 
vožnja kolima natrag u Grđevac. Već 
na kraju puta polio ih je pljusak. Ništa! 
I to je u selu uživanje! 

Da li se vesele đaci izletnici, što su¬ 
tra rano ujutro odlaze nazad kući? či¬ 
ni nam se, ne! Sretni su još jedino zbog 
toga, što su ranije došli iz Kovačice, pa 
se mogu do spavanja do sita naužiti 
igre po širokim dvorištima sa malim 
drugovima Grđevčanima, s kojima su se 
tek upoznali i sprijateljili, a već sutra 
se moraju rastati! 

Učitelj skupi izletnike na dogovor: 

— Dečki! Ujutro, u pet sati na kolo¬ 
dvor! Ne zaboravite se najsrdačnije za¬ 
hvaliti vašim ugostiteljima! 


učitelja, oni nisu oka skidali sa Grđev¬ 
ca sve dotle, dok im se nije posve sa¬ 
krio za šumu. Slali su poljupce prama 
njemu, uzdisali su i bilo je i suza u oči¬ 
ma. Ondje su živjeli dva dana punim 
životom djeteta! Nikad neće zaboraviti 
gostoljubivo, napredno i čarobno učite¬ 
ljevo rodno selo! 

Zagreb. Mato Lovrak. 


SLIKA S POGREŠKAMA 



Ko će naći više pogrešaka? 

Mjesec 


Nad rubom usnulih brda 
nebeskim modrilom kola, 
kao žuti , blistavi dukat, 
žutoga mjeseca pola. 

Dok krošnje sniju tiho, 
mrseći jesensku kosu, 
što se niz grbave grane, 
kao riđa griva, prosu. 

Zagreb 


l blagi 9 providni potok 
pod žutim se tracima pjeni, 
sušeći stidno na vjetru 
dlan izmiveni. 

Tad nagne se sjena samotna 
niz prašni, izgubljeni put. 

Za njom se zagleda mjesec , 
blistavi dukat žut\ 

IVO KOZARČANIN 


KUPALIŠTE 


Sunce žeže već nekoliko dana. 
Upravo je nesnosno. I u hladu je toplo. 
Seljaci rade kasno uveče i u prasko¬ 
zorje. Prašina pokrila svaku travku i 
svaki listić na drveću. Nestalo je ze¬ 
lene boje. U našem potoku ima sve 
manje vode. Gdje ćemo se kupati, ako 
ne padne kiša? A moramo se negdje 
rashladiti i osvježiti. U selu presahli 
neki bunari. Ljudi se boje, da im po¬ 
nestane vode, pa što će oni i blago. 
Ta nesnosna vrućina i pomanjkanje 
vode u potoku pobudili su u nama 
jednu misao, kako d'a si pomognemo. 
Iskop a ćemo potok na jednom mjestu 
dublje, nego je njegovo pravo korito 
pa će nam se nakupiti vode i eto nam 
kupališta. Svi smo prihvatili prijedlog 
i sutradan već ranom zorom bijasmo 
na potoku. Neki je donio lopatu, neki 
motiku i prihvatio se posla. Istina, 
teško je bilo za nas mališane bacati 
zemlju na visoku obalu potoka, ali 
moralo se makar i s mukom. Znoj nas 
je polijevao, no uspjeh našega rada bli¬ 
žio se kraju. Naravski, da smo potok 
prije toga pregradili da nam voda ne 
smeta. I, kako je naše kupalište bivalo 
dublje, tako je' voda sve više rasla. 
Skoro će nam provaliti privremeni na¬ 
sip. Još malo i nasip će biti provaljen. 
Brže druže, hrabrili se i nukali dru¬ 
govi. Posljednje lopate zemlje nismo 
dospjeli baciti na obalu, kad li puce 


nasip, a voda šuknu u naše kupalište. 
Nismo ni mislili da izađemo na obalu, 
a nismo se ni trsili. Voda se skupljala 
sve više i više, a mi smo sa zanima¬ 
njem gledali kako nam siže do koljena, 
do trbuha, do prsiju, vrata, a bome su 
oni manji počeli već plivati, jer im je 
stigla i do usta. Naše se kupalište 
napunilo da je Ivi, našem najvišem 
drugu, bila preko glave. Većeg veselja 
nismo doživjeli. Istina, nije bilo mnogo 
mjesta da svi ronimo i plivamo, ali i 
tu smo si pomogli. Kupaćemo se na 
smjene. Trojica po trojica. Zatim smo 
načinili raspored odnosno način kako 
ćemo se kupati. Najprije ćemo lagano 
silaziti u vodu, onda skakati na noge 
pa konačno naglavce u vodu. Pliva- 
ćemo: potrbuške, leđno, mornarski i 
slobodno. I, tako je bilo danomice, dok 
jednoga dana ne udari silan pljusak i 
prolom oblaka. Voda je u 'potoku na¬ 
rasla da se ne razlije. Naravski da je 
prelila i naše kupalište u kojem je sada 
bilo duboko i do tri metra. Drago mje¬ 
sto, naše kupalište, nismo napustili 
iako je bilo i ljepših mjesta za kupanje. 
No ne samo, da ga nismo zaboravili, 
već je tome dijelu potoka ostalo do 
danas ime, koje smo mu mi dali. »Kupa¬ 
lište« i danas djeca vole, a ljeti kad 
ponestaje vode oni ga produbljuju da 
se nakupi što više vode. 

Cepelovac Martin Fućek. 

ide vrijeme 


U kolijevki leži dijete — 

Još ne pozna boli. 

U životu, da ne klone, 
Majka ga sokoli: 

Dijete moje, ti još ne znaš 
Kako ide vrijeme, 

U neđogled u nepovrat 
Sobom nosi breme ... 

Kad porasteš, pa u školu 
Staza te povede — 

Iz škole ćeš u svijet širok 
U naručaj bijede. 

Muka će ti sladit život 
I ispunjat tijelo — 

Od trna će i kamena 
Kruna krasit čelo. 

Biće briga, biće boli, 

Čemera i jada, 

A kroz život, ko i druge, 
Vodiće te nada! 

Zagreb 


U životu kad susretneš 
Ženu — ljubav blagu, 

Sinko dragi, — poštuj majku . 
Ljubi djecu dragu! 

Tvoja djeca, ko što i ti, 

Odrasti će redom 
Bićeš starac i bez moći, 

Djed sa kosom sijedom. 

S mukom ćeš prošetati, 

0 štap se oprijeti, 

Da si i ti dijete bio, 

Sinko, tad se sjeti: 

Nekad bijah dijete malo — 

Onda dječak živi; 

Kršan mladić, muž i otac> 

A sad — djeda sivi. 

Dijete drago, dijete milo, 

Tako ide vrijeme, 

U neđogled u nepovrat 
Sobom nosi breme! 

STRIC IVO 



IV. razred ženske škole Franje Račkog u Krajiškoj ulici 

NAŠI NAJMLAĐI SURADNICI 


ROBINZONI U ŠKOLI NA SELSKOJ 
CESTI 

Prikaz o predstavi 

Mi smo dobili iz Selske ceste plakat 
na kojemu je pisalo da će dječaci IIIc 
razreda pretstavljati igrokaz koji se 
zove Robinzoni. 

Jako smo se razveselile i odlučile da 
čitav razred pođe pogledati kako će 
pretstavljati ovi dječaci. Naša je gospo¬ 
đa poslala plakat i poziv i u druge raz¬ 
rede i tato nas se sakupilo do dvije 
stotine i pošli smo s našom gospođom i 
gospođom iz IVa na Selsku cestu. Bilo 
je jato vruće, pa nijesmo išle ulicama, 
već preko polja, a kad smo došle do 
škole, čule smo da je prva pretstava 
već počela. Na dvorištu smo se igrale i 
čekale dok izađu njihova djeca. Dugo 
nam je bilo čekati i jako nam je bilo 
drago kad su djeca počela izlaziti iz 
dvorane. Najviše su halabučili dječaci 
i svašta nam govorili. 

Mi smo zauzele mjesta i čekale na 
početak. Prije pretstave izašao je pred 
zastor jedan dječak i lijepo nas pozdra¬ 


vio, onako kako to kod nas čine Dušica 
ili Ružica. Onda se vidjela soba u ko¬ 
joj su bili za stolom dječaci i učili. 

Ohi su morali učiti, ali im se nije 
htjelo, pa su se dogovorili sa svojim 
drugovima da idu na more. Ponesli su 
sobom hranu i pobjegli iz kuće. U dru¬ 
gom činu smo vidjele šumu u koju su 
stigli, šuma je bila jako lijepo načinje¬ 
na,: nasred pozlornice neštoi granja i 
ništa drugo, a opet se činilo kao komad 
prave šumice. Već je bila večer, pa su 
se bojali, jer su u školi čitali da ima 
na drveću crnih majmuna. 

Pravdali se tko će biti na straži, a 
bili su i gladni, jer su sve već prije po¬ 
jeli. Htjeli su kući, ali nijesu znali put. 
Došao je ugljenar. Oni su se vrlo pre¬ 
strašili. Jedna je naša djevojčica misli¬ 
la da je to Crnac, no mi druge smo joj 
rekle da kod nas nema po šumama Cr¬ 
naca. Ugljenar ih je psovao, a onda od¬ 
veo kući. Sada smo mislili da ćemo vi¬ 
djeti treći čin, ali nijesmo. 

Došao je jedan dječak pred zastor i 
sve je pripovijedao kako bi dalje mo- 





ralo biti, ali to bi se teško izvelo. Tu 
bi došli roditelji dječaka, rođaci njiho>- 
vi, prijatelji i znanci, jer se javilo na 
telefon, na radio, u novinama, na po¬ 
liciju, da su nestala četiri dječaka. Ovaj 
je dječak to jako zgodno pripovijedao i 
mnogo smo se smijali. 

I oni drugi, koji su prije pretsta- 
vljali, svi su glasno i lijepo govorili. 
Bilo je tako, kao da to nije izmišljeno, 
nego upravo da se tako događalo tim 
dječacima. 

Prije nego smo otišle, Ružica se za¬ 
hvalila gospodinu učitelju na pozivu i 
čestitala njegovim izvrsnim dječacima. 

I dječaci su bili zadovoljni s nama, 
jer smo ih mi jako pozorno slušale i 
mnogo im pljeskale. 

Mi bi rado i njih pozvati na naše 
pretstave, no što ćemo kad nemamo 
dvorane! 


Ako će nas opet pozvati mi ćemo 
jako rado opet ići, jer volimo ovakove 
pretstave. 

Jelica Ožegović, 
uč. Hla razreda, 
na Novoj cesti 

ZANATLIJE 

Kovač kuje, 

Da se čuje. 

Pekar peče, 

Pa se kreće. 

Krojač šije, 

Pa se smije. 

Postolar na kalup bije, 

Poslije posla malo pije. 

Tako svaki radnik radi, 

I kod posla dost se jadi! 

B. F r i e s z. 


ZA G 0 N E T K E 


NARODNE ZAGONETKE I PITALICE 

1. U vatri mokro, u vodi suho. 

2. Varoš sam u dalekoj zemlji, pa 
sam ipak kod svačije kuće. 

3. Skočila čuča i uhvatila bjegu. 

4. što nije još nitko na svijetu zabo¬ 
ravio? 

5. što prede bez konca? 

6. što se ne može osoliti u loncu. 


7. KRIŽALJKA 

Sastavio Ivica šoštar!ć, Zagreb 

I—II država na Balkanu. 


ODGONETKE 

zagonetaka iz broja 10 god. IV. 

1) Prirodna nužda; 2) Niti; 3) Puž 
i kornjača; 4) Dim; 5) IJsta se otvo¬ 
re; 6) Postelja; 7) Mokar; 8) Jedna¬ 
ko; 9) Ode se pješice u Beograd i 
tamo kupi sat, pa s njim natrag; 10) 
Pčela, rak, Emil, rat, Anđelka, Dubrov¬ 
nik, ovca, vjetar, Ivan, ćuk = Prera- 
dović. 

Odgonetači: Vilešić Božidar (4, 7, 8, 
10); Franc Tihomir (3—10); Vasiljević 
Miođrag (3, 7, 10); Milić Josip (2—10); 
Sikulin Abdon (10); Nepoznati (3—10); 
Zurinić Pero (2—10); Fraj Srećko (10). 

Nagrađeni su: Milić Josip (foto¬ 
aparat); Zurinić Pero (25 boca Raden- 
ske kiselice). 


MALO ŠALE 

I RIBE RASTU 

— Mamice, da li i ribe rastu? 

— Svakako, dušice! Tvoj je tata ovog 
ljeta ulovio šarana, koji je svakog dana, 
kad je o njemu govorio, narastao za ne¬ 
koliko centimetara. 

NEMOGUĆE 

— Oprostite, gospodine, ali meni se 
čini, da sam vaše lice negdje na dru¬ 
gom mjestu vidio ... 

— Isključeno! M!oje je lice uvijek na 
istom mjestu! 

naučila govor? Ali jedno i drugo tre¬ 
ba da se razvije i izvježba. Zato je tu 
dom, a onda škola! I dom i škola treba 
usto da u djeci razvije još smisao i vo¬ 
lju za pjevanje, da uzmognu da nauče 
pratiti, čuvati i usavršavati svoje na¬ 
rodno blago: narodnu i umjetnu popi¬ 
jevku, ili, kako mi to u običnome svom 
govoru kažemo: našu pjesmu. 

Nastaje pitanje: kada valja početi 
pjevanje s djecom i kako ćemo doći do 
zbornoga višeglasnog pjevanja, po slu¬ 
hu ili po notama? 

Tko će početi da djetetu pjeva, ako 
ne majka uz kolijevku? Ona ga 
pjesmom uspavljuje pa i pjesmom bu¬ 
di; pjesmom ga sokoli kada prohodava, 
pjesmom ga tješi, bodri, jači na sva¬ 
kom koraku. Stariji bratac i sestrica 
igra se s njime i opet u pjesmi. 

U gradu u dječjem zabavištu ili sklo¬ 
ništu, gdje ga ima, a u selu, gdje toga 
nenra, čuje, sluša, a i samo pjeva s dje¬ 
com iz susjedstva i u igri izoštrava sluh 
i razvija glas. 

U prvom razredu osnovne škole, u 
kojem i onako treba po novima meto¬ 
dama da pjesma prati svaki školski 
rad, pače učenje svakoga novog glasa 
i slova od prvoga školskog dana, dobiva 
dijete već sistematsku pouku u pjeva¬ 
nju. Svaka mala pjesmica, pa i ishi¬ 
trena najmanja melodija, oživljuje rad 
i pomaže uspjehu cjelokupne obuke. 
Nastavi li se dalje pjevanjem narodnih 
i umjetnih, lakših i težih popjevaka u 
daljnim razredima, ne zanemare li se 
naučene, a uzme li se usput, da djeca 
ni ne oćute, i najelementarnija glazbe¬ 
na teorija koja u IV razredu može doći 
i do pisanja nota i svjesnijeg pogađa¬ 
nja intervala, dakle, pravoga notalnog 
pjevanja, spremiće se djeca, da će moći 
dalje lakše da svaćaju, prate i uče više- 
glasno pjevanje. 

Naši se pjevački pedagozi razilaze 
u pitanju jedno- i više-glasnog pjeva¬ 
nja, te u pitanju pjevanja po sluhu i 
po notama u osnovnoj školi. Jedni su 
isključivo za jednoglasno, a drugi tra¬ 
že i višeglasno pjevanje. Nastavni pro¬ 
gram zahtijeva u IV razredu vježbanje 
u dvoglasnom pjevanju. Jedni su sa¬ 
mo za pjevanje po sluhu, a drugi za no- 
talno pjevanje. Nastavni program ne 
traži ni pisanje nota, ali hoće grafičko 
prikazivanje dugih i kratkih visokih i 
niskih tonova na tabli, razlikovanje po 
trajanju, takt i ritam, ljestvicu i inter¬ 
vale, tempo i dinamiku, a to je već no- 
talno pjevanje. Svaki brani svoje sta¬ 
novište i potkrepljuje svojim dokazima. 


Skučeno vrijeme ne dozvoljava mi 
da potanje iznesem njihova gledišta, ali 
je moje mišljenje da je i tu najbolja 
sredina tj. da se radi prema prilikama, 
ali — da se radi, da se pjeva! I 
jednoglasno lijepo, skladno, ritmičko i 
dinamičko pjevanje je umjetnost! Gdje 
priliki dopuštaju, neka se pjeva više¬ 
glasno. 

Radeći sistematski i neprekidno, 
pjevajući neprisiljeno i razumno, može 
se već u II razredu pokušati dvoglas- 
nim, a u višim i višeglasnim pjevanjem. 
Djeci to, kad shvate značaj višeglasnog 
pjevanja, ide dosta lako. češćom 
vježbom, ali ne dugom, iza izvjesnoga 
težeg rada ili za odmora, nauče ona ne 
samo svoju dionicu nego se pojedinac 
može upotrebiti i u kojoj drugoj dionici. 
U pohvalu mojih malih pjevača, koji 
me evo slušaju, mogu reći da ih ima 
dosta takvih. Da se višeglasno pjeva¬ 
nje može postići, dokazom su mnogo¬ 
brojni dječji zborovi u cijeloj Jugosla¬ 
viji sa Slavčekom u Trbovlju na čelu. 

Najidealniji bi dječji zborovi jedne 
pojedine škole bili, kada bi svi razredi 
po mogućnosti sa svom djecom, iako 
pojedino odjeljenje može imati i svoj 
zaseban zbor, činili jedan veliki dječji 
zbor. Tada bi na školskim priredbama 
i svečanostima mogla biti bolje i jače 
zadovoljena i ambicija djece koja na¬ 
stupaju i zadovoljstvo roditelja koji ih 
gledaju i slušaju. 

Kako radimo mi? Djeca pjevaju sva¬ 
ka u svom odjeljenju i svoje pjesmice. 
Kojiput se na službenom satu pjevanja 
ili poslije zvaničnih školskih sati sasta¬ 
nemo svi. Pjevamo jednoglasno, vje¬ 
žbamo škale, pa kakve harmonirane vje- 
žbice višeglasno, a onda prelazimo na 
učenje dionica i višeglasno pjevanje. 
Počimamo taj i takav rad već u početku 
šk. godine pa radimo do kraja. Skupi- 


ZA ŠKOLU 

KNJIGE, BILJEŽNICE, OLOVKE, 
PERA, RAVNALA, PAPIR 

i sve druge potrepštine dobiju se 
jeftino u knjižari, antikvarijatu 
i papirnici 

JAROSLAV MERHAUT 

ZAGREB, Ilica broj 54 

mo tako zalihu zborova i lako nastupi¬ 
mo kad ustreba. 

Naše je pjevanje i jednoglasno i vi- 
šeglasno, notalno i nije notalno, po slu¬ 
hu naučeno i grafički pomagano pri 
učenju. 

Kako je ova priredba*) za nas je¬ 
dan naročit i prvi doživljaj ove vrsti, 


ODGOJNO-PRO 

SAVEZ ZAJEDNICA DOMA I ŠKOLE 
OSNOVNIH ŠKOLA GRADA ZAGREBA 
Iz Okružnice br. 5 1935. 

I. Pozivaju se ponovno sve zajednice 
koje do sada nisu uplatile saveznu čla¬ 
narinu za god. 1934/35. da to odmah 
učine, a najdalje do 30 septembra o. g. 

n. Budući da je odlukom upravnog 
odbora Saveza osnovano »Omladinsko 
kazalište«, to se ovime umoljavaju gg. 
upravitelji škola, da. prijave Savezu svu 
za glumu talentiranu djecu koja žele 
u tom kazalištu nastupati. 

Za novoosnovano Omladinsko kaza¬ 
lište prihvaćen je na posljednjoj sjedni¬ 
ci upravnog odbora Saveza pravilnik, 
koji će biti otštampan u »Dom i školi«. 
Prevremena je uprava kazališta povje¬ 
rena tajniku Saveza, dok će se stalna 
kazališna uprava birati nakon održanja 
glavne skupštine Saveza. 

III. Da bi se odmah na početku škol¬ 
ske godine moglo započeti u svim zajed¬ 
nicama i u Savezu s intenzivnim radom, 
mole se sve zajednice, da najkasnije do 
30 septembra održe svoje glavne go¬ 
dišnje skupštine. Preporučuju se, đa se 
u odbore biraju ljudi koji će se rado 
svim svojim silama posvetiti radu u za¬ 
jednicama, a ne one koji za taj rad ne¬ 
maju * interesa. Osobito treba birati 
marljive tajnike, jer na njima leži te¬ 
žište čitavog rada. 

Isto tako treba kao delegate za glav¬ 
nu skupštinu Saveza odrediti takve lju¬ 
de koji će biti pripravni da uđu u 
upravni i nadzorni odbor Saveza. Ne¬ 
ma smisla na glavnoj skupštini predla¬ 
gati u odbor ljude koji uopće ne dođu 
na glavnu skupštinu, jer ti sigurno ne¬ 
će pokazati ni interesa za rad. To se 
najbolje ppkazalo prošle godine kada 

*) Mnogi su se radijski slušatelji 
vrlo laskavo izrazili o ovoj dječijoj iz¬ 
vedbi. 


nije naše pjevanje onakvo kakvo znade 
biti kad smo sami ili kad nas sluša 
manje publike. Osjećamo da nas čuje 
mnogo slušatelja, pa molimo da nam se 
učinjena koja pogreška — ima među 
nama i kvaritona — oprosti. 

Zagreb Ivan Babić. 


SVJETNl RAD 

su u upravni odbor birana neka gospo¬ 
da koja nisu bila ni na skupštini, pa 
nisu uopće cijele godine ni dolazila na 
sjednice odbora. 

U pojedinim odborima ima mjesta 
samo za agilne i za ciljeve zajednica 
oduševljene ljude. 

IV. Ponovno se upozoravaju sve za¬ 
jednice, da se svi dopisi za Savez imaju 
slati na naslov tajnika Beogradska uli¬ 
ca br 10 III, a ne na naslov predsjed¬ 
nika g. Butorca, koji je kao gradski 
školski nadzornk i onako pretrpan slu¬ 
žbenim aktima, 

V. Da se ubuduće ne bi pojedine za¬ 
jednice izgovarale da nisu primile 
okružnicu, to će se otsada slati sve 
okružnice na pretsjednike i tajnike za¬ 
jednica te upravitelje škola. 

VI. Umoljavaju se sve zajednice, da 
odmah pošalju Savezu statističke po¬ 
datke o radu u prošloj godini i to pre¬ 
ma formularu koji je već ranije zajed¬ 
nicama poslan. 

Upozoravaju se tajnici da u statisti¬ 
ku ulazi samo rad zajednica, a ne i ono 
što su učinila druga društva i ustanove 
kao na pr. Dobrotvorni stolček, Grad¬ 
sko načelstvo itd. 

Ako koja zajednica nema formulara 
za statistiku, neka se obrati na tajnika. 

U Zagrebu, dne 29 augusta 1935. 

Pretsjednik: Josip Butorac, v. r. 

Tajnik: Dr Ante Frlić, v. r. 

FERIJALNE KOLONIJE 

Prema zaključku upravnog odbora 
Saveza zajednica doma i škole osnovnih 
škola u Zagrebu obišao je tajnik Save¬ 
za g. dr Frlić ferijalne kolonije u Gor¬ 
skom Kotaru i Hrvatskom Primorju, te 
je o utiscima podnio Savezu opširan iz¬ 
vještaj iz kojega vadimo slijedeće: 

1.) Ferijalna kolonija u Skradu. 

Ovu je koloniju organizirao upravi¬ 
telj osnovne škole Kralja Petra Vel. 

Osloboditelja gosp. Jovo M i 1 o j e v i ć 
kao koloniju Podmlatka Crvenog krsta 
i zajednica doma i škole. Djeca su 
stigla u Skrad 3 jula o. g. i smještena 
su u dvije dvorane na prvom katu 
osnovne škole u Skradu. Jednu dvoranu 
zapremaju ženska djeca ,a drugu mu¬ 
ška. S djecom spava u svakoj dvorani 
po jedno nadzorno lice. Dvorane su 
čiste i zračne, no nešto su pretrpane, 
jer se ove godine javio vrlo veliki broj 
djece. Stariji i kuhinja nalaze se u pri¬ 
zemlju. Djeca ustaju u 7 sati te od¬ 
laze na pranje u dvorište. Iza toga do¬ 
bivaju kavu ili kakao s bijelim vrlo do¬ 
brim kruhom (puno boljim nego onim 
što ga imamo u Zagrebu). Nakon kave 
slijedi slobodna igra djece ili vježbanje 
i tada se dočeka pošta kojoj se sva dje¬ 
ca vrlo vesele. Nekoji i zaplaču, ako 
ništa ne dobiju. U 10 sati dobivaju dje¬ 
ca kruh s maslacem ili pekmezom ili 
voće. Nakon ove okrepe odlaze djeca 
u pratnji nastavnika u obližnju šumicu 
na igranje. U 12 sati je ručak. Ruča 
se i jede vani, a samo po ružnom vre¬ 
menu u dvorani. Hrana je vrlo tečna i 
obilna. Većina djece ima izvrstan ape¬ 
tit. Mnogi traže i po drugu porciju, koju 
uvijek i dobiju. Iza ručka djeca spava¬ 
ju i pišu. U 4 sata dobivaju kavu, čo¬ 
koladu ili čaj, a naveče mliječnu hra¬ 
nu. Sva su djeca s hranom i postupkom 
posve zadovoljna. No, bilo je i takve 
djece, koja su se u koloniji teško snašla 
bez svoje mamice. To su mamine ma- 



j Ferijalna kolonija u Skradu 


ze. Za ovakve se ne preporučuju koloni¬ 
je. U ovoj je koloniji bilo u julu sed¬ 
mero djece, a u augustu troje djece, ko¬ 
je je uputio u koloniju Savez na svoj 
trošak. Jedno je dijete poslala na svoj 
trošak Zaj. doma i škole osnovne škole 
u Varšavskoj ulici, jedno Zaj. doma i 
škole Augusta šenoe, a nekoliko Zaj, 


doma i škole osnovne škole Kralja 
Petra Vel. Osi. 

Skrad je uopće vrlo povoljno mjesto 
za koloniju slabunjave djece. Zrak i 
voda su odlični tako, da sva djeca do¬ 
biju odmah dobar apetit i mnogo život¬ 
ne snage. Djeca se redovito važu, pa je 
konstatirano, da su skoro sva djeca do¬ 
bila na vazi. Liječničku službu vrši u 
koloniji redovito mjesni liječnik. Prire¬ 
đeno je i nekoliko izleta u bližnju oko¬ 
licu. , 

2.) Ferijalna kolonija u Selcu. 


I ovu je koloniju organizirao g. Milo- 
jević. I tu su djeca smještena u dvora- 



F eri jalna kolonija u Selcu 
Doručak na plaži 


nama osnovne škole. No, ova škola ima 
jednu manu. Nema tekuće vode. Zato 
se djeca moraju prati iz lavora, no zato 
se oduže moru. Hrana je i u Selcu iz¬ 
dašna i vrlo dobra. Djeca se redovito 
kupaju pod nadzorom svojih nastavni¬ 
ka. Priređeno je također nekoliko izleta. 

3. ) Ferijalna kolonija u Zagrebačkom 
domu u Selcu. 

Zagrebački dom u Selcu svojina je 
općine grada Zagreba. U njem su 
smještena djeca iz zagrebačkih skloni¬ 
šta. Zgrada je vrlo lijepo uređena i u 
njoj vlada uzoran red. Za dobru kuhi¬ 
nju skrbe časne sestre koje vode dom. 
Dom ima i svoje vlastito kupalište i 
svoju lađicu u kojoj se djeca uz doma¬ 
će bar kare vozikaju po cijeli dan. Jednu 
bih zamjerku imao staviti. Djeca se 
premalo kupaju. 

4. ) Američki dom u Selcu. 

Ovaj je dom podigla supruga našeg 
ministra dvora gđa Mabel G r u j i ć. 
inače rodom Američanka. U dom se pri¬ 
maju djeca iz cijele države. Iz Savske 
banovine i iz samog Zagreba bilo ih je 
nekih desetak. U julu se primaju djeca 

za plaću, a u augustu siromašna djeca 
besplatno. Dom je uzorno uređen, a 
jarana je odlična. Upraviteljica dioma 
je gđa Z akić, koja me je vrlo ljubazno 
primila i spremno pokazala čitavi dom. 

Djeca u Zagrebačkom domu i u 
Američkom domu imaju i svoje posebno 
plavo odijelo. 

Osim ovih kolonija nalazi se u Cri¬ 
kvenici Ladislavov dom, a u Kraljevici 
Ferijalna kolonija za srednjoškolce. Na¬ 
ravna je stvar da imaju i naša braća 
česi gotovo u svakom mjestu našeg pri¬ 
morja po koju koloniju. 

U svim sam našim kolonijama opazio 
jedan manjak. Opaža se pomanjkanje 
stručnih učitelja gimnastike. U tome 
bi se morali ugledati u čehe koji dolaze 
sa svojim odličnim učiteljima gimna¬ 
stike, čijim smo se vježbama imali pri¬ 
like diviti. Držim, da bi se tome dalo 
pomoći kad bi se prije f eri ja raspisao 
natječaj i apelirao na učitelje gimnasti¬ 
ke koji bi rado proveli po mjesec dana 
na moru besplatno. 

Roditelji, koji su povjerili svoju dje¬ 
cu brizi upravitelja i nastavnika naših 
kolonija, mogu biti bezbrižni i za zdrav¬ 
lje i za sigurnost svoje djece. Dosada 
se nije u kolonijama dogodila nikakva 
nesreća, što je najbolji dokaz, da se nad 
djecom vodi strogi nadzor. 


Naravna je stvar, kad bi bilo više 
novaca, moglo bi se sve još i bolje ure¬ 
diti. Ovako moramo biti zadovoljni sa 
svim onim što nam pružaju naše feri¬ 
jalne kolonije na našem divnom pla¬ 
vom Jadranu i u našoj švici, krasnom 
Gorskom Kotaru. Dr. Ante Frlić. 

IZLET ZAJEDNICE DOMA I ŽENSKE 
ŠKOLE DAVORINA TRSTENJAKA U 
HORVATIMA, ZAGREB 

Dne 23. VI. t. g. učinila je Zajednica 
naše škole izlet u omiljelo historijsko 
mjesto Podsused. 

S velikim veseljem spremala su se 
djeca na taj izlet tim više, jer su već 
znala kako će im taj dan biti lijep, po¬ 
što je ova Zajednica i prošle školske 
godine već učinila takav izlet u Samo¬ 
bor. 

U nedjelju u 8 sati ujutro sakupilo 
se oko 300 roditelja sa djecom, pret- 
sjednikom Zajednice g. J. Vrbancem, 
ravnateljicom škole gđom V i n s k i Aloj- 
zijom, cijelim učiteljskim zborom, te či¬ 
tavim odborom Zajednice doma i škole 
na samoborskom kolodvoru. 

Izletu se priključila dijelom i ovdaš¬ 
nja dječačka škola s učiteljem g. Fa- 
vinom. 

U ^ vagonima iskićenim zelenilom i 
cvijećem zauzeli smo svi svoja mjesta 





te uz veselo pjevanje djece vlak nas je 
odvezao u Podsused. 

Došavši u Podsused polagano smo se 
uspinjali na ruševine starog Sfcised-gra- 
da; gdje je odbornik Zajednice g. D. 
Končevski održao krasno i poučno 
predavanje svim sakupljenim roditelji¬ 
ma. 

Govorio je tako divno, da smo se svi, 
stojeć pod onim ruševinama, koje su 
nekad značile vlast i silništvo. sjaj i 
bogatstvo, prateći pogledom divnu oko- 


svršetku zapjevali smo svi glasno i uni¬ 
sono »Lijepa naša domovina!« 

Gosp. D. Končevski nas je uvelike 
zadužio svojim krasnim i poučnim pre¬ 
davanjem koje je na sve učinilo naj¬ 
dublji dojam. Nagradili smo ga dugo¬ 
trajnim pljeskom, a g. pretsjednik J. 
Vrbanc zahvalio mu se u ime cijele Za¬ 
jednice na njegovom trudu i priprav¬ 
nosti. 

Poslije smo se polagano spuštali li¬ 
jepim perivojem i krenuli u jedan veli- 



Gosp. odbornik Končevski predaje o prošlosti Sused-grada 


licu, dragu našu rodnu kolijevku, zani- 
jeli mislima u žalosnu prošlost koja 
nam je nanijela tihu bol i izmamila su¬ 
ze na oči... 

Gledajuć pod našim nogama srebro- 
pjenu Savu, činilo nam se da nam nje¬ 
ni valovi pričaju i šapću o prošloj tra¬ 
gediji našeg seljačkog naroda i o nje¬ 
govu geniju Ma ti j i Gubcu. Našim du¬ 
ševnim očima gledali smo ga na užare¬ 
nom stocu okrunjena usijanom željez¬ 
nom krunom... i nama se grčile duše 
od tolikog užasa i grozne nepravde, a 
niz lice ronile se suze ... 

Plakali smo... i prenuvši se bili smo 
sretni da su ta užasna vremena silnika 
Tahija prošla, i da smo danas svi Srbi, 
Hrvati i Slovenci složno uložili sav svoj 
trud i svu svoju snagu na oltar velike 
i lijepe naše domovine Jugoslavije. Na 


ki prostrani vrt gdje su djeca našla 
svoje uživanje u igranju, skakanju i 
pjevanju, a mi stariji sjeli smo za sto¬ 
love gdje smo i objedovali. 

Za vrijeme objeda palo je mnogo 
lijepih i oduševljenih zdravica od kojih 
je jedna bila namijenjena i našem po¬ 
žrtvovnom i vrijednom nadzorniku g. 
Josipu Butorcu, osnivaču naših 
vrijednih i korisnih Zajednica doma i 
škole, koji na žalost zapriječen dužnoš¬ 
ću nije prisustvovao izletu, a što su 
sakupljeni roditelji vrlo žalili, jer oni 
u njemu štuju svog i svoje djece naj¬ 
većeg prijatelja. 

Ostalo se vrijeme provelo u razgle¬ 
davanju mjesta, crkve i škole, koju nam 
je pokazala mjesna učiteljica gđa Lju¬ 
bica šimunovi ć-M a r k u 1 i n. 

Ona je na sastanku izrekla našoj 
Zajednici, pretsjedniku učit. zbora i 
ostalim odbornicima vrlo lijep i poletan 
govor, naglasivši kako je lijepa i ple¬ 
menita svrha ovakovih Zajednica doma 
i škole. 

U 8 sati navečer krenuli smo svi za¬ 
dovoljni i sretni opet kući, noseći u 
srcima ugodan osjećaj da smo rodite¬ 
ljima i djeci pružili opet jedan ■ lijep 
dan koji će im ostati u nezaboravnoj 
uspomeni. 

Ovako vi izleti Zajednica, svečanosti 
i razna predavanja još više zbližuju 
dom i školu što je i svrha, a sve je to 
samo na korist naše uzdanice, naše dra¬ 
ge djece! 

Da je taj izlet tako lijepo uspio za¬ 
sluga je našeg požrtvovnog pretsjednika 
g J. Vrbanca, odbornika i predavača g. 
D. Končevski, te ostalih odbornika ove 
Zajednice. 

Vinski Alojzija. 

NAŠE »OMLADINSKO KAZALIŠTE« 

Po uzoru mnogih naprednih država 
osnovao je i Savez zaj. doma i škole 
svoje »Omladinsko kazalište«. 

U narednom ćemo broju donijeti 
pravilnik tog našeg kazališta. Nadamo 
se da će osnutak Omladinskog kazališta 
naići u krugovima djece i roditelja na 
najveće razumijevanje i da će ga svi 
najizdašnije potpomoći. 

Da je osnutak tog kazališta bio pre¬ 
ko potreban dokazuju nebrojeni upiti 
koje dobivamo s raznih strana. 

Uprava kazališta povjerena je našem 
tajniku g. dr. Frliću, a nakon održa¬ 
nja glavne godišnje skupštine birače se 
i posebna kazališna uprava. 

Prve će se pretstave prirediti u Na¬ 
rodnom kazalištu na Vilsonovu trgu. 
Kao prva pretstava davače se popular¬ 
na i vesela igra za djecu »Emil i de¬ 
tektivi«, koju je prema romanu 
Ericha Kastnera lokalizirao g. Ka 
Mesari ć. 

Režiju djela vodi g. Viktor Leljak, 
član narodnog kazališta, koji se već u 
nekoliko navrata pokazao kao izvrstan, 
učitelj glume i redatelj dječjih pretsta¬ 
va. Uloge će starijih igrati članovi na¬ 
rodnog kazališta i Matice Hrv. kazališ¬ 
nih dobrovoljaca, a uloge djece (ima 
ih oko 15) djeca naših osnovnih škola, 
koja imaju glumačkog talenta. 


Za to će djelo biti izrađena i sasvim 
nova scenerija, koju će izraditi naš u 
toj struci priznati umjetnik g. Pavel 
Froman. 

Naše kazalište ima već i svojih do¬ 
brotvora. Tako nam je Tekstilna, indu¬ 
strija Varaždin, (TIV A R) poklonila 
5000 dinara što u materijalu (platnu) 
što u gotovom novcu, a gosp. Ivan P e- 
nić, veletrgovac, potrebne boje za sli¬ 
kanje kulisa. Gornjim tvrtkama izri¬ 
čemo ovim putem najsrdačniju hvalu s 
nadom da će se u ove lijepe primjere 
ugledati i drugi naši trgovci. 

Savez se obratio molbom na Grad¬ 
sko načelstvo da bi sagradilo za potre¬ 
be našeg kazališta i uopće za školske 
potrebe stalnu pozornicu u dvorani ško¬ 
le na Kaptolu, pa ima izgleda da će na¬ 
šoj molbi biti i udovoljeno. 

Za školsku godinu 1935/36 predvi¬ 
đene su u svemu četiri pretstave i to 
Emil i detektivi, Junaci Pavlove ulice, 
Trnoružica i jedan komad našeg doma¬ 
ćeg omladinskog pisca gosp. Mate 
Lovraka. 

Nadamo se pouzdano da će naše 
Omladinsko kazalište ispuniti potpuno 
svoju zadaću i lijepo uspijevati u korist 
i na veselje naše djece i njihovih rodi¬ 
telja. 


NAŠI POKOJNICI 

Milutin Mirić. Dne 20 VIII umro je 
u Zagrebu pravoslavni katiheta osnov¬ 
nih škola Milutin Mirić. Svečano je sa¬ 
hranjen 22 VIH uz dirljiv oproštaj i 
pjevanje njegovih bivših đaka iz Gline. 
Nad grobom je govorio pokojnikov 
školski drug, g. kateheta Jovan Bunje¬ 
vac. Porodici iskreno saučešće, a po¬ 
kojniku vječna ja pamjat! 

Mijo Filajdić. Dne 22 VIII umro je 
u Zagrebu, nakon dugog bolovanja u 42 
godini života Mijo Filajdić, nastavnik i 
pedagoško-omlađinski pisac. Bio je do¬ 
bar drug i savjestan školski radnik. 
Ostavlja za sobom udovu sa 4 nejake 
djece. Vječna mu slava! 


Čitatelji, kupujte kod naših oglaši¬ 
vača i pozovite se na oglas u »Domu 
i školi!« 


»Dom i škola« s prilcgom »Dječje kolo« izlazi svakog mjeseca osim srpnja i kolovoza. — 
Vlasnik* izdavač i odgovorni urednik: Josip B utora c, gradski školski nadzornik, Zagreb, 
Varšavska 16. — Telefon 74-03. — Godišnja pretplata 25 dinara, pojedini broj 3 dinara. — Novac se 
šalje na zagrebačku Filijalu Poštanske štedionice na br. ček. računa 37.365. — Plativo i tuživo u 
Zagrebu. — Tisak Stečajnine Jugoslovenska štampa d. đ., Zagreb, Masarykova 28. — Za tiskaru 

odgovara: Rudolf Polanović, Hica 131. 



12.000 RODITELJA I NJIHOVA DJECA 

Rad na odgoju, napretku i sreći školske djece i njihovih roditelja u Zagrebu . 
Osnovano je Omladinsko kazalište 


— šta radi Savez zajednica doma i 
škole osnovnih škola grada Zagreba, a 
što pojedine zajednice? 

Tajnik saveza g. dr Ante Frlić spre¬ 
mno odgovori: 

—E, pa to je roditeljima dobro po¬ 
znato, ali bi dobro bilo da o tom radu 
malo izvjestite i vaše čitatelje. U zajed¬ 
nicama je učlanjeno preko 12.000 rodite¬ 
lja školske djece, svaka kuća ima po 
koje dijete, koje polazi osnovnu školu, 
a kroz tri godine rada naših zajednica, 
zadaci i ciljevi zajednica doma i škole 
toliko su popularizovani među roditelji¬ 
ma, da njima o tome nije potrebno po¬ 
sebno govoriti, no neće biti zgorega ako 
u »Novostima« naglasite da su sve za¬ 
jednice svojim dosadašnjim radom do¬ 
kazale sposobnost za život i opravdanje 
za njihovu egzistenciju. 

Glavni je cilj zajednica doma i škole 
uska saradnja između roditelja i na¬ 
stavnika u cilju moralnog odgoja i ma¬ 
terijalnog potpomaganja naše školske 
mladeži i škola uopće. Upoznavanje ro¬ 
ditelja s teškoćama školskoga rada, so¬ 
cijalna pomoć, kulturni rad među rodi¬ 
teljima, propaganda štednje, karitativni 
rad itđ., jednom riječju zajednice doma 
i škole služe odgoju, napretku i sreći 
školske djece i njihovih roditelja. 

Polje je rada veliko. Potrebno je 
samo marljivih orača, pa da to polje 
dobro i korisno izoru. Rezultati neće 
izostati, a pokazali su se već i sada na¬ 
kon kratkog djelovanja. 

— Kakve ste rezultate postigli u ka¬ 
ritativnom i socijalnom radu? 

— šteta, što niste pročitali prošlo¬ 
godišnji tajnički izvještaj. Jedan je od 
prisutnih delegata na glavnoj skupštini 
uskliknuo oduševljeno: E pa to je, go¬ 
spodo, pionirski rad! Mogu vam samo 
dati podatke o radu u školskoj godini 
1933/34, jer za prošlu školsku godinu 
nemam još statističkih podataka. Ti se 
sada izrađuju. Dakle u školskoj godini 
odjevnih predmeta 1150 djeci u vrijed¬ 
nosti od cca 62.000 dinara, dok je nov¬ 
čane pomoći podiljeno 2420.— dinara. 
Radilo se i na kulturnom polju. Tako 
je održano 70 predavanja za roditelje, 
priređeno je više kino i kazališnih pret- 
stava. Ove smo godine poslali na opo¬ 
ravak u ferijalne kolonije 14 djece, a 
nadam se da ćemo iduće godine naj¬ 
manje 30. 


Radimo i na suzbijanju prosjačenja 
školske djece. U tu smo se svrhu sta¬ 
vili sada u vezu sa Društvom za pomoć 
siromasima i suzbijanje prosjačenja, pa 
se pouzdano nadamo da ćemo u do¬ 
gledno vrijeme očistiti zagrebačke ulice 
od naših »bezprizornih«. 

Rješavamo mi pomalo i naše »kaza¬ 
lišno pitanje«. Poznata je stvar da se 
u Zagrebu već odavna osjeća potreba 
osnivanja jednog omladinskog teatra. 
Gradovi u inostranstvu imaju takva 
kazališta. Kako znate, naše kazalište 
daje često pretstave za djecu, ali su to 
obično takve pretstave u kojima sudje¬ 
luju najviše dvoje djece, mala Lea i 
Braco Reis. Ono forsira samo ta dva 
mladenačka glumačka talenta. Ali mi 
imamo u Zagrebu još mnogo dječjih 
glumačkih talenata koji u zapećku če¬ 
kaju. Najzad Narodno kazalište daje če¬ 
sto te dječje pretstave u vrlo nezgod¬ 
no vrijeme, na pr. na koncu sezone. 
Poznat je pako slučaj kada je jedne ne¬ 
djelje poslije podne prikazivan dosta 
čudan komad »Tuđe dijete« uz mnogo¬ 
brojno prisuće djece, dok je iste večeri 
davan komad za djecu »šegrt Hlapić«, 
naravna stvar — bez prisuća djece. 
Naše kazalište daje zapravo dječje pret¬ 
stave za »veliku djecu«. Mi želimo tome 
doskočiti. 

Zato smo osnovali »Omladinsko ka¬ 
zalište. Imamo za iduću sezonu gotov 
repertoire: Davat ćemo: Emil i detek¬ 
tivi«, »Junaci Pavlove ulice«, »Trnoru- 
žicu« i jedan komad našeg domaćeg 
omladinskog pisca g. Mate Lovraka. Kao 
prvu stvar daćemo »Emila i detektive«. 
Imamo već i posebnog režisera, sceno- 
grafa itd. Dječje uloge igraće djeca, a 
uloge odraslih profesionalni glumci i 
članovi M. H. K. D. Pretstava će biti. na 
umjetničkoj visini. To vam jamčim! 
Mi idemo i dalje, pa ćemo graditi i vla¬ 
stitu pozornicu. Naprije ćemo nekoliko 
pretstava davati u velikom teatru, a 
onda uz jeftine cijene u jednoj školskoj 
dvorani. Ja vjerujem, da će »Emil i de¬ 
tektivi« nadmašiti »Tončeka i Točkicu«. 

— Kad radite s tako mnogo volje i 
ljubavi za stvar, sigurno ćete i uspjeti. 

— U naš uspjeh i mi čvrsto vjeruje¬ 
mo — naglasi agilni tajnik g. dr Frlić. 

Enes 

* »Novosti« od 21 VIII o. g. donijele 
su ovaj razgovor s tajnikom Saveza 
ZDIŠ g. dr. Frlićem. 










LEONHARDIJEVE TINTE, 

AKA GUMICE, 

DRŽALA ZA PERA, 

RAVNALA I TROKUTI, 

ŠKOLSKE TABLICE (pločice) 
proizvodi su 

Penkala Tvornice d. d., Zagreb 

prve i vodeće domaće tvornice 
pisaćeg i risaćeg pribora. 
Tražite uvijek marku Penkala, koja 
Vam jamči za dobru kvalitetu. 


Knjižara 

SI. Kugli 

Zagreb — Ilica br. 30 

• • 

drži stalno na skladištu 

sve knjige i sav materijal 
za učenike i škole 


Veliki izbor školskih torbica 
uz vrlo niske cijene olakšat 
će roditeljima snabdijevanje 
svoje djece 


KUPUJTE DJECI SAMO 

HIGIJENSKU 

PERNICU 

Higijenska pernica čuva oči. 

Tko je rabi, ne iskrivljuje 
hrptenjače i ne treba poseb¬ 
no ravnalo. 

♦ 

Dobiva se 
u svim knjižarama 



Sva D-M-C prediva i vrpca može se dobiti u 
svima radnjama kratke robe i ručnih radova. 


Svaki će roditelj držati »Dom i ško¬ 
lu«, ako mu to savjetuje učitelj nje¬ 
gova djeteta. 


JUGOSLOVENSKA ŠTAMPA D. D. ZAGREB 

























